# Cwm Gwaun

Cwm Gwaun és un poble i una comunitat del nord de Sir Benfro, Gal·les. Situat just a l'oest de Pontfaen (el qual forma part de la comunitat), es troba a 4,3 milles d'Abergwaun. Es troba a 130 km de Cardiff i a 206 km de Londres. El 2011 la població era de 6.047 habitants, dels quals 1.910 (31,6%) parlaven gal·lès I %76 havien nascut a Gal·les.

## Geografia

El 2008 es va comunicar que la comunitat tenia una àrea de 3.870 hectàrees i una població de 266 habitants. The Companion Guide to Wales descriu Cwm Gwaun com "un dels més importants canals de desgel de l'última glaciació trobat a les Illes britàniques." El riu Gwaun neix als turons Preseli, al costat del poble, i els seus afluents han format cavitats molt boscoses, així com valls secundàries molt estretes. Al nord-oest hi ha turons com el Mynydd Dinas i el Mynydd Melyn, i la vall forma una notable humitat. A la vall es troben arbres com el Roure, el Faig o el Salze. El punt més elevat dels Preseli és el Foel Cwmcerwyn, amb 535 metres. Aquesta àrea, de 5,2 milles (8.32 km), forma part del Pembrokeshire Coast National Park. També s'hi troben Indrets d'Especial Interès Científic com el de Gallt Llanerch - Coed Gelli-deg.

## Celebracions d'Any Nou

Els habitants de Cwm Gwaun segueixen mantenint la tradició prèvia al 1752 del Calendari julià i celebren l'Any Nou (Hen Galan en gal·lès) el 13 de gener. Els nens caminen de casa en casa, cantant cançons tradicionals gal·leses. Com a agraïment, els habitants de les cases els fan regals, com ara caramels o diners. El 2012 es va anunciar que la majoria dels nens de primària tindrien festa a l'escola per poder participar en la celebració.

## Curiositats

* A Pontfaen hi ha una escola de primària i un pub de renom anomenat Dyffryn Arms, conegut localment com a Bessie's, dirigit per la família Bessie Davies des del 1840.
* A la vall del Gwaun també s'hi troba una cerveseria situada a la Kilkiffeth Farm.

## Referències

* ↑ Google. Google Maps [mapa]. [Consulta: 4 abril 2014].
* ↑ «Statistical bulletin: 2011 Census: Key Statistics for Wales, March 2011» (en anglès). [Consulta: 9 abril 2014].
* ↑ Davies, John; Jenkins, Nigel; Baines, Menna. The Welsh Academy encyclopaedia of Wales. University of Wales Press, 2008. ISBN 978-0-7083-1953-6 [Consulta: 20 setembre 2011].
* 1 2 3 Barnes, David. The companion guide to Wales. Companion Guides, 2005, p. 240. ISBN 978-1-900639-43-9 [Consulta: 20 setembre 2011].
* ↑ British wildlife. British Wildlife Publishing, 2006, p. 35–36 [Consulta: 20 setembre 2011].
* ↑ Else, David. Great Britain. Lonely Planet, 2007, p. 688. ISBN 978-1-74104-565-9 [Consulta: 20 setembre 2011].
* ↑ «Cwm Gwaun». BBC. Arxivat de l'original el 2003-10-23. [Consulta: 20 setembre 2011].
* ↑ Nevez, Catherine Le; Parker, Mike; Whitfield, Paul. The Rough Guide to Wales. Rough Guides, 28 d'abril del 2009, p. 211. ISBN 978-1-84836-050-1 [Consulta: 20 setembre 2011].
* ↑ BBC South West Wales, Gwaun Valley children mark old New Year, 13 de gener del 2012
* ↑ Rough Guides Ltd. (COR). Rough Guides Make the Most of Your Time in Britain: 500 Great British Experiences. Rough Guides, 2 maig 2011, p. 78. ISBN 978-1-84836-685-5 [Consulta: 20 setembre 2011].
* ↑ «Microbrewery in Pembrokeshire, Wales». Gwaun Valley Brewery. [Consulta: 20 setembre 2011].